# OBČINA PREVALJE

# Trg 2/a, 2391 Prevalje

Številka: 430-0017/2020

Datum: 9.9.2020

|  |  |
| --- | --- |
| **Predlagatelj:** | Župan Občine Prevalje |

|  |  |
| --- | --- |
| **Naslov:** | **ODLOK O NAČINU OPRAVLJANJA GOSPODARSKE JAVNE SLUŽBE REDNEGA VZDRŽEVANJA OBČINSKIH JAVNIH CEST V OBČINI PREVALJE** |

|  |  |
| --- | --- |
| **Pravna podlaga:**  | Zakon o gospodarskih javnih službah /ZGJS/ (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40),Zakon o cestah /Zces-1/ (Uradni list RS, št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878) in [10/18](http://www.uradni-list.si/1/objava.jsp?sop=2018-01-0411)), Pravilnik o rednem vzdrževanju javnih cest (Uradni list RS, št. 38/16) in Statut Občine Prevalje (Uradno glasilo slovenskih občin, št. 70/15). |

|  |  |
| --- | --- |
| **Faza sprejemanja:**  | Predlog odloka – prva obravnava |

|  |  |
| --- | --- |
| **Finančne posledice:**  | Odlok ne prinaša finančnih posledic. |

|  |  |
| --- | --- |
|  **Obrazložitev:** | V skladu z določili Zakona o cestah in Pravilnika o rednem vzdrževanju javnih cest mora občina z odlokom določiti način vzdrževanja občinskih javnih cest.Ta odlok ureja redno vzdrževanje občinskih javnih cest in določa vrste vzdrževalnih del na občinskih cestah. Redno vzdrževanje občinskih javnih cest je obvezna gospodarska javna služba, ki jo občina lahko organizira v naslednjih oblikah:* javnem podjetju ali javnem gospodarskem zavodu,
* s podelitvijo koncesije ali
* režijskem obratu.

Oblike organiziranja javnih služb določa Odlok o gospodarskih javnih službah, ki določa, da se lahko javna služba rednega vzdrževanja občinskih javnih cest zagotovi v obliki koncesije.S tem odlokom se tako določa:* organizacijska in prostorska zasnova opravljanja javne službe,
* vrsta del in obseg storitev javne službe, ki se izvajajo na javnih cestah, ter njihova prostorska razporeditev,
* pogoje za zagotavljanje in uporabo javnih dobrin,
* pravice in obveznosti uporabnikov,
* vire financiranja javne službe,
* vrsta in obseg objektov in naprav, potrebnih za izvajanje javne službe, ki so lasti občine ter del javne lastnine, ki je javno dobro in varstvo, ki ga uživa in
* nadzor nad izvajanjem odloka.

Dela rednega vzdrževanja so:1. pregledniška služba,2. redno vzdrževanje prometnih površin,3. redno vzdrževanje cestnih objektov,4. redno vzdrževanje bankin,5. redno vzdrževanje naprav za odvodnjavanje,6. redno vzdrževanje brežin in berm,7. redno vzdrževanje prometne signalizacije in opreme,8. redno vzdrževanje vegetacije,9. zagotavljanje preglednega polja in prostega profila ceste,10. čiščenje cest,11. redno vzdrževanje mejnikov,12. redno vzdrževanje drugih funkcionalnih površin,13. nadzor osnih obremenitev, skupnih mas in dimenzij vozil,14. intervencijski ukrepi in15. zimska služba.Redno vzdrževanje javnih cest je obvezna gospodarska javna služba, ki obsega vzdrževalna dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega sveta ter vzpostavitev prevoznosti cest ob naravnih in drugih nesrečah |
| **Predlog sklepa za Odbora za komunalne zadeve in varstvo okolja:** | **Odbor za komunalne zadeve in varstvo okolja Občine Prevalje se je seznanil z Odlokom o načinu opravljanja gospodarske javne službe rednega vzdrževanja občinskih javnih cest v občini Prevalje, v prvi obravnavi ter ga sprejema in predlaga občinskemu svetu v obravnavo in sprejem.** |
| **Predlog sklepa za** **Občinski svet:**  | **Občinski svet Občine Prevalje sprejme Odlokom o načinu opravljanja gospodarske javne službe rednega vzdrževanja občinskih javnih cest v občini Prevalje, v prvi obravnavi.** |
|  | **Župan Občine Prevalje** **dr. Matija TASIČ, l.r.** |

Priloga:

1. Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje